***Styracosaurus*** ("piikkilisko") oli nelijalkainen kasvinsyöjähirmulisko, joka eli 75–72 miljoonaa vuotta sitten myöhäisellä liitukaudella Kanadassa ja Pohjois-Amerikassa.

Fossiilit
---------

*Styracosauruksen*[vanhentunut linkki] luuranko
Tutkimusretkeilijä Charles H. Sternberg löysi sen ensimmäisen kerran vuonna 1913 Albertasta, Kanadasta läheltä Red Deer- jokea. Se oli heti yksi merkillisistä sarvinaamoista. Laji nimesi vuonna 1913 kanadalainen paleontologi Lawrence Lambe. *Styracosaurus* on esiintyynyt monissa kirjoissa ja artikkeleissa ja harva oli tiennyt, että samasta paikasta on löydetty suuri osa sen luurangosta ja alaleuan luu.

Kuvaus
------

*Styracosauruksen*[vanhentunut linkki] kallo
*Styracosaurus* oli 5,5 metriä pitkä, ne olivat noin 1,8 metrin korkuisia ja painoivat noin 2,7 tonnia. Niiden kallo oli pikkusen yli kaksi metriä. Sen tunnistaa helposti noin 60 cm pitkäksi kasvaneesta kuonosarvesta, joka osoitti lievästi eteenpäin. Se saattoi käyttää sarveaan parittelu menetelmissä. *Styracosauruksella* tunnisti sen pitkistä kauluripiikistä, joita oli noin 4–6, mutta niillä ei ollut kumminkaan hirveän suurta kauluria, joka oli vain noin 50 senttimetriä. Nykyään kauluripiikkejä tiedetään olleen myös *Einiosauruksella* ja *Achelousauruksella*, joskin niillä oli vähemmän piikkejä kuin *Styracosauruksella*. Muilta osin *Styracosaurus* muistutti ulkonäöltään saman heimon *Centrosaurusta* ja *Monocloniusta*.

### Nimi

*Styracosaurus* nimi tarkoitti "piikkiliskoa" tarkoittavan nimensä kuudesta pitkästä kauluripiikistä, joita pidettiin ennen sen erikoispiirteenä.

Styracosauruksen sarvet
-----------------------

*Styracosaurusta* pidetään muiden sarvikuonoliskojen tapaan laumaeläimenä. Lauma suojasi niitä paremmin Tyrannosauridae-heimon teropodeilta, jotka olivat niiden päävihollisia. Petoteropodin hyökätessä *Styracosaurus* käytti sarveaan puolustautumiseen. Piikit saattoivat antaa lisäsuojaa, mutta ne olivat enemmänkin koristautumista varten. Urokset käyttivät piikkejään mahdollisesti naaraiden houkuttelemiseen ja kilpailevien urosten uhkailuun. Kuonosarvia käytettiin puolustautumisen ohella myös urosten välisissä taisteluissa, joissa eläimet ratkaisivat esimerkiksi lauman johtajuuden. *Styracosauruksella* oli vahvat hartiat, joista oli paljon apua taisteluissa. Pahoja vammoja on välttämättä tullut kilpailuissa, mutta joissakin luurangoissa on merkkejä vammoista. Yhteenotot olivat ilmeisesti varsin tavallisia.

Ravinto
-------

*Stryracosaurus*[vanhentunut linkki] syömässä. *Strycosaurus* takana
*Strycaosaurus* oli rauhallinen kasvissyöjä, jonka ruokavalioon kuului muun muassa: Cycadophytadit, palmujen lehdet, saniaiset ja muut esihistorialliset kasvit. Jotkut paleontologit ajattelevat, että se oli tarpeeksi vahva pudottamaan angiospermipuita.

*Styracosauruksella* oli kova nokka ja vahvat poskihampaat. *Styracosaurus* saattoi "viipaloida" ravintonsa pienimmiksi paloiksi.

Lajit
-----

Paleontologi Charles M. Sternberg löysi ensimmäiset *Styracosauruksen* jäännökset Kanadan Albertasta alueelta, joka tunnetaan Dinosaur Provincial Parkina. *Styracosaurusta* tunnetaan nykyään kolme lajia:

* *Styracosaurus albertensis*, ensimmäinen löydetty *Styracosaurus*-laji, jonka Lawrence Lambe nimesi vuonna 1913.
* *Styracosaurus ovatus*, Charles Gilmoren vuonna 1930 nimeämä laji.
* *Styracosaurus parksi* (mahdollisesti *Styracosaurus albertensis*), vuonna 1937 Barnum Brownin ja Erich Maren Schlaikjerin nimeämä laji.

Styracosaurus populaarikulttuurissa
-----------------------------------

*Styracosaurus* on esiintynyt useissa dinosauruksiin liittyvissä videopeleissä ja elokuvissa, esimerkiksi Disneyn elokuvassa *Dinosaurus*. Suku esiintyy myös Michael Crichtonin kirjoittamassa romaanissa *Dinosauruspuisto*.

Lähteet
-------

1. 1 2 3 4 5 6 7 8 9 10  Naish, Darren: *Kiehtovimmat dinosauruslöydöt*, s. 62–63. Suomentanut Gröndahl, Juho & Murros, Emma. Nemokustannus.fi, 2009. ISBN 978-952-240-057-4.
2. 1 2 3  Styracosaurus *Western Australian Museum*.  2015. Viitattu 14.3.2019. (englanniksi)
3. 1 2 3 4 5 6 7  Styracosaurus Was a Cretaceous Period Ceratopsian *DinoPit*. Viitattu 14.3.2019. (englanniksi)
4. 1 2  Styracosaurus *Prehistoric Wildlife*. Viitattu 14.3.2019. (englanniksi)
5. 1 2  Bob Strauss: 10 Facts About Styracosaurus *ThoughtCo*.  20.1.2019. Viitattu 14.3.2019. (englanniksi)
6. 1 2 3  Styracosaurus *Newdinosaurs.com*. Viitattu 14.3.2019. (englanniksi)
7. 1 2  Styracosaurus *Enchanted Learning*. Viitattu 14.3.2019. (englanniksi)
8. 1 2 3 4  Brian Switek: The Last Styracosaurus Standing *Smithsonian.com*.  2.3.2012. Viitattu 14.3.2019. (englanniksi)
9. ↑  Styracosaurus albertensis *Dinosaur World*. Viitattu 14.3.2019. (englanniksi)
10. 1 2  Mark Mancini: 10 Pointed Facts About Styracosaurus *Mental Floss*.  24.10.2014. Viitattu 14.3.2019. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q14483
* Wikispecies: Styracosaurus
* EoL: 4531619
* Fossilworks: 38860
* GBIF: 4823143
* IRMNG: 1062044

 |

 |